Eeltellimus
Eeltellimus (ingl.k. anticipation order) on ostutellimus, mis on tarnijale esitatud enne, kui viimane on võimeline toodet tarnima. Eesmärgiks võib olla panna end tulevikus uute toodete tellimisjärjekorda või teavitada tarnijat oma tulevikuvajadusest. See on tarnijale esitatav tellimus toodete tarnimiseks tulevikus, mis on kasutusel peamiselt jaekaubanduses. Tarnijad tutvustavad messidel uusi tooteid ja soovivad saada oma jaekaubanduse klientidelt avansiliste tellimuste abil informatsiooni uute hooajatoodete tootmise planeerimiseks.